CELEX: 62011CN0023
Language: bg
Date: 2011-01-17 00:00:00
Title: Дело C-23/11: Преюдициално запитване, отправено от Finanzgericht Hamburg (Германия) на 17 януари 2011 г. — Fleischkontor Moksel GmbH/Hauptzollamt Hamburg-Jonas

9.4.2011   
            
            
               BG
            
            
               Официален вестник на Европейския съюз
            
            
               C 113/4
            
         Преюдициално запитване, отправено от Finanzgericht Hamburg (Германия) на 17 януари 2011 г. — Fleischkontor Moksel GmbH/Hauptzollamt Hamburg-Jonas
   (Дело C-23/11)
   2011/C 113/06
   Език на производството: немски
   
      Запитваща юрисдикция
   
   Finanzgericht Hamburg
   
      Страни в главното производство
   
   
      Жалбоподател: Fleischkontor Moksel GmbH
   
      Ответник: Hauptzollamt Hamburg-Jonas
   
      Преюдициални въпроси
   
   
               1.
            
            
               Може ли да се приеме, че титулярят на лицензия за износ има право на възстановяване при износ само когато е посочен като износител в клетка 2 от подадената до компетентното митническо учреждение декларация за износ (член 5, параграф 7 от Регламент № 800/1999 (1)?
            
         
               2.
            
            
               При утвърдителен отговор на първия въпрос:
               Длъжна ли е митническата служба, която е компетентна да изплати възстановяването, да се съобрази с направената от митническото учреждение на износа последваща поправка на данните в клетка 2 от декларацията за износ?
            
         
               3.
            
            
               При отрицателен отговор на втория въпрос:
               В случай като разглеждания в главното производство може ли компетентното за възстановяването учреждение да вземе предвид дословно данните в клетка 2 от декларацията за износ и да отхвърли заявлението за възстановяване при износ по съображението, че заявителят не е износител на стоките, за които се изплаща възстановяване, или компетентното за възстановяването учреждение е длъжно — когато е налице противоречие между данните за износителя в клетка 2 от декларацията за износ и отбелязания в клетка 40 предшестващ документ и/или титуляря на посочената в клетка 44 лицензия за износ — да отправи запитване до заявителя за възстановяване и евентуално служебно да поправи данните в клетка 2 от декларацията за износ?
            
         
      (1)  Регламент (ЕО) № 800/1999 на Комисията от 15 април 1999 година за установяване на общи подробни правила за прилагане на режима на възстановяванията при износ на земеделски продукти (ОВ L 102, стр. 11; Специално издание на български език, 2007 г., глава 3, том 27, стр. 187).